
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 131
                                                                 din 30 iulie 2015
      privind organizarea „Târgului de tradiţii şi obiceiuri al românilor de pretutindeni” 

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.045/III/10.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

            Având în vedere adresa Asociaţiei Congresul tradiţilor, spiritului şi indentităţii românilor de pretutindeni din Orşova, înregistrată la Municipiul Sighişoara cu nr. 14047/16.06.2015, completată cu adresa nr. 15785/08.07.2015, prin care se solicită organizarea, în parteneriat, cu Municipiul Sighişoara a „Târgului de tradiţii şi obiceiuri al românilor de pretutindeni”, în perioada 14 – 16 august 2015;
Ţinând cont de prevederile art. 124 din Legea nr. 215/2001, legea administraţiei publice locale, republicată, cu modificările şi completările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;
Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 
Văzând Raportul de specialitate nr. 16.043/III/10.07.2015 al Serviciului Relaţii Publice, prin care se propune organizarea „Târgului de tradiţii şi obiceiuri al românilor de pretutindeni”, în perioada 14 – 16 august 2015, în parteneriat cu Asociaţia Congresul tradiţilor, spiritului şi indentităţii românilor de pretutindeni din Orşova, îndeplinindu-se prevederile legale, în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4, 7 şi 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

HOTĂRĂŞTE:

Art. 1. Se aprobă organizarea „Târgului de tradiţii şi obiceiuri al românilor de pretutindeni” de către Asociaţia Congresul tradiţilor, spiritului şi indentităţii românilor de pretutindeni din Orşova, în parteneriat cu Municipiul Sighişoara, în perioada 14 –16 august 2015.

Art. 2. Se aprobă transmiterea în folosinţă, cu titlu gratuit, pe perioada desfăşurării „Târgului de tradiţii şi obiceiuri al românilor de pretutindeni”, respectiv pe perioada 14 – 16 august 2015, a terenului aparţinând domeniului public, pentru desfăşurarea manifestării, teren situat în Piaţa Muzeului, Piaţa Cetăţi, Strada Şcolii, parcarea din strada Octavian Goga, potrivit planului de situaţie anexat acordului de parteneriat ce urmează a se încheia.

Art. 3. Se aprobă încheierea acordului de parteneriat dintre Municipiul Sighişoara şi Asociaţia Congresul tradiţilor, spiritului şi indentităţii românilor de pretutindeni din Orşova, conform anexei nr. 1, care face parte integrantă din prezenta hotărâre. 

Art. 4. Se împuterniceşte Viceprimarul Municipiului Sighişoara, domnul Ionel Gavrilă, care exercită de drept, potrivit prevederilor legale, atribuţiile primarului, cu semnarea acordului de parteneriat dintre Municipiul Sighişoara şi Asociaţia Congresul tradiţilor, spiritului şi indentităţii românilor de pretutindeni din Orşova, prevăzut la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Serviciul Relaţii Publice, Direcţia Administrarea Patrimoniului, Compartimentul Juridic şi Asociaţia Congresul tradiţilor, spiritului şi indentităţii românilor de pretutindeni din Orşova.

Art. 6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro
PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Serviciul Relaţii Publice;

  1 ex. Direcţia Administrarea Patrimoniului;

  1 ex. Serviciul Investiţii - Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală;

  1 ex. Compartimentul Protecţie Civilă, P.S.I.;

  1 ex. Compartimentul Juridic;
  1ex. Asociaţia Congresul tradiţilor, spiritului şi indentităţii românilor de pretutindeni din Orşova.

13 ex. 

A.B.

